  Виталий Пронин   Кизнер ёросысь Вуж Мултанысь 1892-тӥ - 1896-тӥ аръёсы адями вӧсясь карыса янгыше уськытэм крестьянъёсты 3 толэзь ӵоже возизы Вавож черкогуртын.Инты быръемын ни. Кизнер ёросысь Вуж Мултанысь 1892-тӥ - 1896-тӥ аръёсы адями вӧсясь карыса янгыше уськытэм крестьянъёсты 3 толэзь ӵоже возизы Вавож черкогуртын. Пытсэт интыяськемын вылэм волостной правленилэн юртаз.- Совето вакытъёсы волостной правленилэн юртаз интыяськемын вал  ёрос газетлэн редакциез,  - вераз Вавожысь шаертодонъя музеен кивалтӥсь Виктор Шутов. - Нош кезьыт но пеймыт гулбечаз кулэтэм арбериосты возизы.Бӧрысь та подвалын кафе но вуз карон инты усьтӥськылӥзы, но огзылы но кема ужаны ӧз кылды. Ма, юнме уг верало вылэм, синвуэн пыӵатэм интыын табыш уд потты шуыса.Волостной правленилэн юртэз табере сётэмын ёрос музейлы. Музейчиослэн бадӟымесь малпанъёссы.- Со кык висъетлы люкемын луоз, - азинтӥз веранзэ Виктор Шутов. - Одӥгез сӥземын луоз Вавож черкогуртлэн 19-тӥ дауре улон-вылонэзлы, нош кыкетӥез тодэ вайытоз Мултан уж вакытъёсысь пытсэтэз.Матысь дыре музейын тупатъян ужъёс кутскозы, сое усьтыны чакламын вуоно арын  - Мултан уж кутскем дырысен соку 125 ар тырмоз.Элина Васильева  